“Dit is nie eintlik ’n museum nie; dit is ’n ervaring van die magtigste rugby-handelsmerk in die hele wêreld. Aanhangers sal ’n voorsmakie kry van hoe dit voel om die Groen-en-Goud te dra.”
Die museum vat sowat anderhalf eeu van Suid-Afrikaanse rugbygeskiedenis saam en gebruik die jongste, interaktiewe tegnologie om rugby-aanhangers met verskeie speletjies vasgenael te hou. Besoekers gaan ook getrakteer word op verskeie uitstallings, soos Francois Pienaar se legendariese 1995-Wêreldbekerrugbytrui, John Smit se 2007-Wêreldbekerrugbytrui en ’n kortfilm van agt minute.